CELEX: 62016TN0463
Language: da
Date: 2016-08-22 00:00:00
Title: Sag T-463/16: Sag anlagt den 22. august 2016 — Portugal mod Kommissionen

24.10.2016   
            
            
               DA
            
            
               Den Europæiske Unions Tidende
            
            
               C 392/44
            
         Sag anlagt den 22. august 2016 — Portugal mod Kommissionen
   (Sag T-463/16)
   (2016/C 392/58)
   Processprog: portugisisk
   
      Parter
   
   
      Sagsøgere: Republikken Portugal (ved L. Inez Fernandes, M. Figueiredo, P. Estêvão og J. Saraiva de Almeida, som befuldmægtigede)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse C(2016) 3753 af 20. juni 2016 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres, for så vidt som den blandt de udgifter, som Den Portugisiske Republik har anmeldt inden for rammerne »Krydsoverensstemmelse« for 2011, 2012 og 2013, udelukker et beløb på 8 984 891,60 EUR fra EU-finansiering.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
               1.
            
            
               Første anbringende om manglende begrundelse og om tilsidesættelse af artikel 11 i Kommissionens forordning (EF) nr. 885/2006 af 21. juni 2006 om gennemførelsesbestemmelser til Rådets forordning (EF) nr. 1290/2005 for så vidt angår godkendelse af betalingsorganer og andre organer og regnskabsafslutning for EGFL og ELFUL (EUT 2006, L 171, s. 90).
            
         
               2.
            
            
               Andet anbringende om tilsidesættelse af artikel 24 i Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (EUT 2009, L 30, s. 16), og af artikel 54, litra c), andet punktum, og artikel 71 i Kommissionens forordning (EF) nr. 1122/2009 af 30. november 2009 om gennemførelsesbestemmelser til Rådets forordning (EF) nr. 73/2009 for så vidt angår krydsoverensstemmelse, graduering og det integrerede forvaltnings- og kontrolsystem inden for rammerne af de ordninger for direkte støtte til landbrugerne, som er omhandlet i nævnte forordning, og om gennemførelsesbestemmelser til Rådets forordning (EF) nr. 1234/2007 for så vidt angår krydsoverensstemmelse inden for rammerne af støtteordningen for vin (EUT 2009, L 316, s. 65).
            
         
               3.
            
            
               Tredje anbringende om tilsidesættelse af artikel 26 og 53 i forordning (EF) nr. 1122/2009.
            
         
               4.
            
            
               Fjerde anbringende om manglende begrundelse.
            
         
               5.
            
            
               Femte anbringende om tilsidesættelse af ne bis in idem-princippet.
            
         
               6.
            
            
               Sjette anbringende om tilsidesættelse af proportionalitetsprincippet og artikel 31 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (EUT 2005, L 209, s. 1).